Până în 1946, acest parc a fost cunoscut sub denumirea de "Parcul nou" sau "Parcul Eminescu", după care numele i-a fost schimbat în "Parcul Libertății". După Revoluția Română din 1989, parcul a primit numele de "Parcul Cancicov", după numele liberalului Mircea Cancicov, cel care a contribuit la dezvoltarea urbanistică a urbei. Legenda a circulat atunci că terenul pentru acest parc ar fi fost donat de Cancicov și, din acest motiv, merită să i se dea acest nume. Ulterior s-au găsit documente care atestă că terenurile pentru înființarea acestui parc provin din fostul „țarină” al orașului, loturi agricole în exploatarea cetățenilor din Bacău.